**Bükkszentkereszt Község Képviselő-testületének**

**21/2022 (III.10) Önkormányzati Határozata**

**Tárgy: pályázat kiírása civil szervezetek támogatására**

Bükkszentkereszt Község Önkormányzat Képviselő-testülete az önkormányzat 2022. évi költségvetéséről szóló 2/ 2022 (II.14) önkormányzati rendelete alapján a településen székhellyel rendelkező vagy a településen működő civil szervezetek részére, egyedi kérelemre támogatási lehetőséget biztosításaa, melyre pályázatot ír ki.

1.) A Képviselő-testület a támogatással a településen több éve működő civil szervezetek 2022. január 1. és 2022. december 31. között megrendezésre kerülő programjait rendezvényeit támogatja, valamint az érintett szervezet 2022. évi működési költségeihez járul hozzá.

2.) A támogatással kapcsolatos eljárási rendet 107 /2021 (III.24) határozata a helyi civil szervezetek támogatási rendjéről tartalmazza.

3.) A részletes pályázati kiírás a határozat mellékletét képezi.

Határidő: a pályázati kiírásban foglaltak szerint

Felelős: Solymosi Konrád Ferenc polgármester

**21/ 2022 (III.10) Önkormányzati Határozat melléklete**

**PÁLYÁZATI FELHÍVÁS**

**helyi civil szervezetek 2022. évi támogatási igényének benyújtásához**

Bükkszentkereszt Község Képviselő-testülete az önkormányzat 2022. évi költségvetéséről szóló 2/2022. (II. 14) rendelete alapján, a településen székhellyel rendelkező, illetve településen működő civil szervezetek részére egyedi kérelemre, támogatási lehetőséget biztosít. A támogatással kapcsolatos eljárási rendet a képviselő-testület 107/2021. (III.24) határozata - a helyi civil szervezetek támogatások rendjéről – tartalmazza.

A támogatással az önkormányzat a városban több éve működő civil szervezetek 2022. január 1. és 2022. december 31. között megrendezésre kerülő programjait, rendezvényeit támogatja, valamint az érintett szervezet 2022. évi működési költségeihez járul hozzá.

**Támogatási igény benyújtásának feltételei:**

**Egyedi kérelmet nyújthat be az a civil szervezet, amely:**

* a bíróság által bejegyzett, a községben székhellyel rendelkező vagy működő, közfeladat ellátásában közreműködő civilszervezet, amely tevékenységét a szervezet tagjain kívül más személyekre, közösségekre is kifejti.

**Nem részesülhet támogatásban:**

* az a szervezet, amely az előző évi támogatással nem számolt el, illetve a megállapodásban foglaltak szerint szabályszerűen nem számolt el.
* az a szervezet, amely a támogatási igény benyújtásával egyidejűleg a mellékletben található adatlapot és nyilatkozatokat nem csatolja be.
* az önkormányzati költségvetési intézményhez kapcsolódó alapítvány(ok).

**Támogatott célok:**

* olyan tevékenységi kör folyamatos ellátása, amely segíti az önkormányzat kötelező vagy önként vállalt feladatainak ellátását.
* olyan rendezvények megvalósítása, amelyek a község hírnevének erősítését szolgálják.
* a civil szervezet folyamatos működését segítő támogatási igény.

**A támogatás formája:**

Az önkormányzat a támogatási időszak alatt megvalósuló tevékenységek megvalósításához, működéshez nyújt, egyszeri, vissza nem térítendő támogatást - megállapodás alapján, - elszámolási kötelezettséggel.

A helyi civil szervezetek támogatásáról, a benyújtott támogatási igények alapján a Képviselő-testület dönt.

**Támogatási kérelem benyújtásának módja, helye, határideje:**

A támogatási igény kizárólag az Bükkszentkereszt Község Önkormányzata által, erre a célra kiadott adatlapja és a csatolandó nyilatkozatok felhasználásával nyújtható be.

Az adatlap mellé csatolni kell a bírósági bejegyzésről szóló igazolás másolatát is.

A támogatási igényhez szükséges nyomtatványok beszerezhetőek elektronikusan a közös önkormányzati hivatalban [www.bukkszentkereszt.hu](http://www.bukkszentkereszt.hu) honlapról.

A támogatási igényt 1 példányban zárt borítékban a Bükkszentkereszti Közös Önkormányzati Hivatal címére kell eljuttatni 3557 Bükkszentkereszt, Kossuth u. 24. személyesen vagy postai úton. A borítékra rá kell írni: **„Civil szervezet támogatási igénye 2022.”**

A támogatási kérelem benyújtási határideje a **2022. április 1.**

A pályázat kiírója a hiányos pályázatot benyújtó pályázót egy alkalommal, 15 napos határidő kitűzésével hiánypótlásra szólítja fel.

A pályázat elbírálásának határideje a pályázat befogadását követő 30 nap.

A támogatás igénybevételének, elszámolásának, ellenőrzésének módja, határideje a támogatási szerződésben kerül meghatározásra.

A támogatási kérelemmel kapcsolatosan információ kérhető a Bükkszentkereszti Közös Önkormányzati Hivatal pénzügyi pénzügyi előadójától, a 46/390-120/120 mellék telefonszámon.

Bükkszentkereszt, 2022. 03.10.

**Bükkszentkereszt Község Önkormányzata**